Pirkimo sąlygų 3 priedas „Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai“

**Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai**

1. Tiekėjo kvalifikacija turi atitikti šiame priede nustatytus reikalavimus. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti 1 lentelėje, 2.1 - 2.2 punktuose nustatytus reikalavimus ir pateikti nurodytus dokumentus.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą.
4. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą. Perkančioji organizacija, veikianti gynybos srityje ar valdanti ypatingos svarbos informacinę infrastruktūrą, ar veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, atlikdama pirkimą, susijusį su nacionaliniu saugumu, taip pat gali laikyti, kad tiekėjas turi interesų konfliktą, galintį neigiamai paveikti sutarties vykdymą, jeigu turi informacijos, kad tiekėjas ir jo pasitelkiami subtiekėjai turi interesų, galinčių kelti grėsmę nacionaliniam saugumui.
5. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.

|  |  |  |
| --- | --- | --- |
| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** |
| 1. | **Tiekėjas, tiekėjų grupės partneriai, ūkio subjektai, kurių pajėgumais remiamasi ir jų pasitelkiami subtiekėjai ar kontroliuojantis asmuo neturi interesų, galinčių kelti grėsmę nacionaliniam saugumui.**  Draudžiama Pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys - yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose. | 1. Nacionalinio saugumo atitikties reikalavimų deklaracija pagal formą nustatytą Pirkimo sąlygų 8 priede. Teikiama kartu su pasiūlymu. 2. Perkančioji organizacija iš ekonomiškai naudingiausią pasiūlymą pateikusio tiekėjo prašys pateikti vieną ar kelis šiuos dokumentus (arba atitinkamus valstybės narės ar trečiosios šalies dokumentus, ar kitus Perkančiajai organizacijai priimtinus dokumentus):  * **jeigu tiekėjas, jo subtiekėjas, ūkio subjektas, kurio pajėgumais remiamasi, ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas;** * **jeigu tiekėjas, jo subtiekėjas, ūkio subjektas, kurio pajėgumais remiamasi, ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą.**   **Perkančioji organizacija, Nacionaliniam saugumui užtikrinti svarbių objektų apsaugos įstatyme nustatyta tvarka, kreipsis į Nacionaliniam saugumui užtikrinti svarbių objektų apsaugos koordinavimo komisiją (toliau – Komisija) dėl ketinamo sudaryti sandorio atitikties nacionalinio saugumo interesams patikros ir tuo atveju, jeigu Komisija pareikalaus pateikti papildomus dokumentus, tiekėjų grupės partneriai, ir jų pasitelkiami subtiekėjai privalės pateikti tokiai patikrai reikalingus dokumentus.**  Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip **likus 3 mėnesiams** iki tos dienos, kurią perkančiosios organizacijos prašymu tiekėjas turi pateikti dokumentus. |
| **Techninis ir profesinis pajėgumas** | | |
| 2. | Tiekėjas turi turėti (arba gali pasitelkti) kvalifikuotus už pirkimo sutarties vykdymą atsakingus specialistus. Specialistai turi atitikti šiuos žemiau nurodytus kvalifikacijos reikalavimus:  **Pastaba.** Perkančioji organizacija 2.1-2.2 papunkčiuose nurodo reikalaujamas kompetencijas, o tiekėjas turi pateikti siūlomą reikalaujamas kompetencijas atitinkančių specialistų skaičių. Tas pats asmuo galės vykdyti kelių specialistų funkcijas. | Pateikiama:   * + - 1. Siūlomų specialistų sąrašas parengtas pagal formą Sąlygų 11 priede pateiktą formą.       2. Tuo atveju, jei specialistas nėra paslaugų teikėjo darbuotojas, pateikiamas specialisto sutikimas paslaugų teikėjui laimėjus konkursą ir pasirašius viešojo pirkimo sutartį vykdyti jam priskirtas pareigas. |
| 2.1. | **Specialistas Nr. 1 - Duomenų bazių specialistas** turi būti:  įvykdęs bent 1 Oracle migravimą ir/ar konvertavimą, keičiant duomenų bazės koduotę į universalią UTF-8 tipo koduotę, projekto metu naudojo Oracle GoldenGate įrankius duomenų ir transakcijų replikavimui, transformavimui ir/ar sinchronizavimui tarp atskirų Oracle duomenų bazių (Oracle duomenų bazė turi būti didesnė nei 1 TB dydžio). | Pateikiama:  Perkančiosios organizacijos nustatytos formos pažyma, parengta pagal pirkimo sąlygų 12 priede pateiktą formą. |
| 2.2. | **Specialistas Nr. 2 - Duomenų bazių specialistas** turi:   * Oracle duomenų bazės struktūros, įskaitant failų, indeksų, lentelių erdvių ir duomenų struktūrų valdymo išmanymas. * Duomenų bazių išteklių bei jos vartotojų teisių valdymo išmanymas. * Atsarginių kopijų kūrimo ir duomenų atkūrimo, naudojant pažangius atkūrimo įrankius išmanymas. * Išmanymas apie Oracle našumo optimizavimą, įskaitant darbo eigos valdymą ir atminties optimizavimą. * Gebėjimas užtikrinti duomenų saugumą, įskaitant šifravimo ir prieigos valdymą. * Sudėtingų duomenų bazių migracijos ir versijų atnaujinimo išmanymas. * Žinios apie duomenų bazės aukštam prieinamumui užtikrinti naudojamas technologijas. * Gebėjimas analizuoti ir spręsti sudėtingas problemas ir incidentus, susijusius su Oracle duomenų bazės veikimu. | Pateikiama:  Preziumuojama, kad reikalaujamas kompetencijas patvirtina šis sertifikatas:  - Oracle Certified Master sertifikatas.  PASTABA. Tiekėjas gali teikti ir kitus, nei nurodyta, reikalaujamą kvalifikaciją patvirtinančius sertifikatus ar dokumentus, tačiau tokiu atveju tiekėjas turi įrodyti, kad pateiktas sertifikatas ar dokumentas įrodo reikalaujamą kvalifikaciją. |

1. Tiekėjų atitiktis kvalifikacijos reikalavimams vertinama vadovaujantis Pirkimo sąlygose 22 skyriuje nustatyta pasiūlymų vertinimo tvarka ir Viešųjų pirkimų tarnybos parengtomis metodinėmis priemonėmis[[1]](#footnote-2).
2. Tiekėjų kvalifikacijos patikslinimai/papildymai/paaiškinimai atliekami vadovaujantis 2022 m. gruodžio 30 d. Viešųjų pirkimų tarnybos direktoriaus įsakymu patvirtintomis taisyklėmis Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“[[2]](#footnote-3)[2].
3. Kitos pastabos:

* jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
* tiekėjas gali remtis kitų ūkio subjektų pajėgumu tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimo pajėgumo;
* Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimu.

1. Perkančioji organizacija nereikalauja, kad tiekėjai laikytųsi energijos vartojimo efektyvumo ir (arba) aplinkos apsaugos ir (arba) socialinių kriterijų.
2. Šiame priede reikalaujama kvalifikacija ir (arba) atitiktis energijos vartojimo ir (arba) aplinkos apsaugos ir (arba) socialinių kriterijų reikalavimams turi būti įgyta iki pasiūlymų pateikimo termino pabaigos.

\_\_\_\_\_\_\_\_\_\_

1. Tiekėjo pašalinimo pagrindų, kvalifikacijos, kokybės vadybos sistemos ir aplinkos apsaugos vadybos sistemos standartų vertinimo procedūrų vadovas <https://vpt.lrv.lt/uploads/vpt/documents/files/mp/Proceduru_vadovas.pdf> [↑](#footnote-ref-2)
2. [2] https://e-seimasx.lrs.lt/portal/legalAct/lt/TAD/a4c424b2888111edbdcebd68a7a0df7e?jfwid=rwzi82n6s [↑](#footnote-ref-3)