**PASIŪLYMŲ VERTINIMO KRITERIJAI ir Sąlygos**

1. Perkančioji organizacija ekonomiškai naudingiausią pasiūlymą išrenka pagal kainą ir kokybę, vadovaudamasi šiame priede nustatyta vertinimo tvarka.
2. Pasiūlyme nurodyta pirkimo objekto kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytos kainos aritmetinį vidurkį.
3. Pasiūlymų eilė sudaroma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas bus vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiau.
4. Pasiūlymų vertinimo kriterijai:

|  |  |  |
| --- | --- | --- |
| **Vertinimo kriterijai** | **Funkciniam parametrui suteikiami balai** | **Lyginamasis svoris ekonominio naudingumo įvertinime** (visų kriterijų lyginamųjų svorių suma turi sudaryti 100) |
| **1. Pirmas kriterijus: kaina (C)**  Vertinama pasiūlymo kaina eurais už visą pirkimo objektą, įskaitant visus mokesčius (taip pat ir PVM, jei taikoma) ir visas tiekėjo išlaidas, susijusias su sutarties vykdymu. |  | **X=96** |
| * 1. **2. Antrasis kriterijus – *Papildomas palaikymo (garantijos) terminas po Oracle duomenų bazių migravimo* (T)**   Tiekėjas savo pasiūlyme turi nurodyti jo siūlomą papildomą palaikymo (garantijos) paslaugų terminą (viršijantį 2 mėn.) po Oracle duomenų bazių migravimo, išreikštą dienomis.  Balai skiriami tokia tvarka:  1) už papildomą 15 kalendorinių dienų terminą – 2 balai;  2) už papildomą 30 kalendorinių dienų terminą – 4 balai.  Jei tiekėjas nenurodys papildomo termino po Oracle duomenų bazių migravimo, atitinkamai už šį kriterijų suteikiama 0 balų. | **Minimalus: 0 balų**  **Maksimalus: 4 balai** | **Y=4** |

5. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle (formulė – Telgen (absoliutinė)) (skaičiuoklė pridedama). Pagal šią formulę laimėtoju pripažįstamas pasiūlymas, surinkęs didžiausią balų skaičių. Pasiūlymams, kuriuose nurodytos kainos viršija PSetMax, už kainą suteikiamas neigiamas balas. Jeigu pasiūlymo kaina lygi PSetMax, tuomet pasiūlymui už kainą suteikiama 0 balų, o pasiūlymams, kurių kaina artėja link PSetMin, atitinkamai suteikiamas vis didesnis teigiamas balų skaičius. Pasiūlymams, kurių kaina žemesnė už PSetMin, suteikiamų balų skaičius bus didesnis už lyginamąjį svorį. Perkančioji organizacija nustato, kad **PsetMin lygi 0, PsetMax lygi suplanuotai pirkimų lėšų sumai, nustatytai prieš pradedant pirkimo procedūras**. Telgen formulės aprašymą žr. nuorodos 15 puslapyje: <https://vpt.lrv.lt/uploads/vpt/documents/files/mp/env_aprasymai.pdf>.

\_\_\_\_\_\_\_\_\_\_