|  |  |
| --- | --- |
|  | **VALSTYBĖS ĮMONĖ REGISTRŲ CENTRAS**  Studentų g. 39, 08106 Vilnius, tel. (8 5) 268 8262, el. p. [info@registrucentras.lt](mailto:info@registrucentras.lt)  Duomenys kaupiami ir saugomi Juridinių asmenų registre, kodas 124110246 |

PATVIRTINTA

Valstybės įmonės Registrų centro viešojo pirkimo komisijos sprendimu

PAKEITIMAI PATVIRTINTI:

NETAIKOMA

**SUPAPRASTINTO VIEŠOJO PIRKIMO ORACLE DUOMENŲ BAZIŲ**

**MIGRAVIMO ANALIZĖS, TESTAVIMO IR KONSULTAVIMO PASLAUGŲ**

**ATVIRO KONKURSO SĄLYGOS (Pirkimo objektas pagal BVPŽ kodą įtrauktas VPĮ 92 str. 13 d. sąrašą ir pirkimas susijęs su nacionaliniu saugumu)**

**Versija Nr. 1**

TURINYS

[1. Sąvokos ir sutrumpinimai 3](#_Toc171414345)

[2. Terminai 4](#_Toc171414346)

[3. Bendrosios nuostatos 7](#_Toc171414347)

[4. Pirkimo objektas 8](#_Toc171414348)

[5. Perkančiosios organizacijos ir tiekėjų bendravimo ir keitimosi informacija priemonės 9](#_Toc171414349)

[6. Pirkimo dokumentų paaiškinimai ir patikslinimai 9](#_Toc171414350)

[7. Susitikimai su tiekėjais ir pirkimo objekto apžiūra 10](#_Toc171414351)

[8. Tiekėjų pašalinimo pagrindai 10](#_Toc171414352)

[9. Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai 10](#_Toc171414353)

[10. Rezervuota teisė dalyvauti pirkime 10](#_Toc171414354)

[11. EBVPD ir EBVPD pateikiamos informacijos patvirtinimo priemonės 10](#_Toc171414355)

[12. Rėmimasis ūkio subjektų pajėgumais 12](#_Toc171414356)

[13. Subtiekėjų pasitelkimas 12](#_Toc171414357)

[14. Ūkio subjektų grupės dalyvavimas 13](#_Toc171414358)

[15. Reikalavimai pasiūlymų rengimui ir pateikimui 13](#_Toc171414359)

[16. Pavyzdžių pateikimas 15](#_Toc171414360)

[17. Pasiūlymų galiojimas 15](#_Toc171414361)

[18. Pasiūlymo galiojimo užtikrinimas 15](#_Toc171414362)

[19. Pasiūlymų šifravimas 15](#_Toc171414363)

[20. Susipažinimas su pasiūlymais 16](#_Toc171414364)

[21. Elektroninis aukcionas 16](#_Toc171414365)

[22. Pasiūlymų vertinimas 16](#_Toc171414366)

[23. Pasiūlymų atmetimo priežastys 18](#_Toc171414367)

[24. Pasiūlymų eilė ir laimėtojo nustatymas 19](#_Toc171414368)

[25. Informavimas apie pirkimo procedūrų rezultatus 20](#_Toc171414369)

[26. Sutarties sudarymas 21](#_Toc171414370)

[27. Pretenzijų, ieškinių teikimas ir pretenzijų nagrinėjimas 22](#_Toc171414371)

[28. Kitos sąlygos 23](#_Toc171414372)

**Priedai:**

Pirkimo sąlygų 1 priedas „Techninė specifikacija“.

Pirkimo sąlygų 2 priedas „Tiekėjų pašalinimo pagrindai“.

Pirkimo sąlygų 3 priedas „Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai“.

Pirkimo sąlygų 4 priedas „EBVPD“ (XML formatu).

Pirkimo sąlygų 5 priedas „Pasiūlymo forma“.

Pirkimo sąlygų 6 priedas „Pasiūlymų vertinimo kriterijai ir sąlygos“.

Pirkimo sąlygų 7 priedas „Sutarties projektas“.

Pirkimo sąlygų 8 priedas „Nacionalinio saugumo reikalavimų atitikties deklaracija“

Pirkimo sąlygų 9 priedas „Atitikties deklaracija“.

Pirkimo sąlygų 10 priedas „Ekonominio naudingumo skaičiuoklė.

Pirkimo sąlygų 11 priedas „Specialistų sąrašo forma“.

Pirkimo sąlygų 12 priedas „Specialisto gyvenimo aprašymo (cv) forma (kvalifikacijai)“.

Pirkimo sąlygų 13 priedas „Informacija apie tiekėją“.

Pirkimo sąlygų 14 priedas „Dažniausiai tiekėjų užduodami klausimai-atsakymai“.

# Sąvokos ir sutrumpinimai

* 1. **CK** – Lietuvos Respublikos civilinis kodeksas.
  2. **CPO** – Centrinė perkančioji organizacija.
  3. **CVP IS** - Centrinės viešųjų pirkimų informacinė sistema, adresu <https://viesiejipirkimai.lt/>
  4. **EBVPD** – Europos bendrasis viešųjų pirkimų dokumentas, kurio forma prieinama interneto svetainėje <http://ebvpd.eviesiejipirkimai.lt/espd-web/> .
  5. **Elektroninė sąskaita faktūra** – sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
  6. **Įgaliotoji organizacija** – pirkimams organizuoti, pirkimo procedūroms iki sutarties ar preliminariosios sutarties sudarymo atlikti, taip pat atlikto pirkimo procedūrų ataskaitai ar skelbimui apie sudarytą sutartį ar preliminariąją sutartį pateikti perkančiosios organizacijos įgaliota organizacija*.*
  7. **Komisija** – viešojo pirkimo komisija.
  8. **Perkančioji organizacija** – valstybės įmonė Registrų centras, juridinio asmens kodas 124110246, adresas Studentų g. 39, LT-08106 Vilnius, darbo laikas 8:00 – 17:00. Perkančioji organizacija yra PVM mokėtoja.
  9. **Pirkimas** – perkančiosios organizacijos atliekamas šis viešasis pirkimas.
  10. **Preliminarioji sutartis** – preliminarioji viešojo pirkimo-pardavimo sutartis (jei taikoma).
  11. **PVM** – pridėtinės vertės mokestis.
  12. **Skelbimas** – skelbimas apie pirkimą.
  13. **Subtiekėjas** – subtiekėjas, subteikėjas, subrangovas, fizinis ar juridinis asmuo, kuris faktiškai vykdys numatomą sudaryti sutartį ar jos dalį ir kurio kvalifikacija tiekėjas nesiremia pagal VPĮ 49 straipsnį, kad atitiktų kvalifikacijos reikalavimus. Subtiekėjais nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau faktiškai nevykdys numatomos sudaryti sutarties ar jos dalies.
  14. **Ūkio subjektai, kurio pajėgumais remiamasi** – fizinis ar juridinis asmuo, kurio pajėgumais tiekėjas remiasi pagal VPĮ 49 straipsnį, kad atitiktų kvalifikacijos reikalavimus. Ūkio subjektais, kurio pajėgumais remiamasi nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau tiekėjas nesiremia jų pajėgumais, pagal VPĮ 49 straipsnį, kad atitiktų perkančiosios organizacijos keliamus kvalifikacijos reikalavimus.
  15. **Sutartis** – viešojo pirkimo-pardavimo sutartis.
  16. **VPĮ** – Lietuvos Respublikos viešųjų pirkimų įstatymas.
  17. **Kvazisubtiekėjas** –specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, darbuotojas, tačiau jį ketinama įdarbinti, jei pasiūlymas bus pripažintas laimėjusiu.
  18. Kitos pirkimo dokumentuose vartojamos sąvokos atitinka VPĮvartojamas sąvokas.
  19. Jei pirkimo dokumentuose pateikiamos nuorodos į teisės aktus, turi būti taikomos aktualios teisės aktų redakcijos, jei nenurodyta kitaip.
  20. Jeigu pirkimo dokumentuose nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai, reiškiantys asmenis, apima ir juridinius, ir ne juridinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
  21. Jei pirkimo dokumentų atitinkamame punkte pažymėta, kad pirkimo procedūra atliekama siekiant sudaryti preliminariąją sutartį ir ši sutartis sudaroma su keliais tiekėjais, pirkimo dokumentuose nurodyti žodžiai „laimėtojas“, „laimėjęs pasiūlymas“ ir pan., turėtų būti suprantami daugiskaitos forma.
  22. Bet kokia linksnio forma nurodytas žodis „sutartis“ gali reikšti nuorodą tiek į sutartį, tiek į preliminariąją sutartį, atsižvelgiant į kontekstą.
  23. Jei pirkimą atlieka įgaliotoji organizacija, atsižvelgiant į suteiktus įgaliojimus ir nustatytas užduotis, nepaisant to, kad pirkimo dokumentuose minima „perkančioji organizacija“, turi būti suprantama, kad atitinkamus veiksmus įgaliojimų ir nustatytų užduočių apimtyje už perkančiąją organizaciją atlieka įgaliotoji organizacija.
  24. Jeigu pateikta informacija skaičiais ir žodžiais nesutampa, laikoma, kad teisinga informacija yra ta, kuri pateikta žodžiais.

# Terminai

* 1. Perkančioji organizacija nustato tokius pirkime taikomus terminus:

|  |  | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| --- | --- | --- | --- |
|  | Pasiūlymų pateikimo terminas | nurodytas Skelbime apie pirkimą | Perkančioji organizacija turi teisę pratęsti pasiūlymų pateikimo terminą.  Žr. pirkimo sąlygų ‎6 skyrių „Pirkimo dokumentų paaiškinimai ir patikslinimai“ |
|  | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos | Žr. pirkimo sąlygų ‎20 skyrių „Susipažinimas su pasiūlymais“ |
|  | Prašymą paaiškinti, patikslinti pirkimo dokumentus tiekėjas turi pateikti ne vėliau kaip: | 6 (šešios) dienos iki pasiūlymų pateikimo termino pabaigos | Visi prašymai pateikiami CVP IS susirašinėjimo priemonėmis  Žr. pirkimo sąlygų ‎6 skyrių „Pirkimo dokumentų paaiškinimai ir patikslinimai“ |
|  | Perkančioji organizacija Pirkimo dokumentų paaiškinimą, patikslinimą pateikia visiems tiekėjams ne vėliau kaip: | 4 (keturios) dienos iki pasiūlymų pateikimo termino pabaigos | Visi paaiškinimai, patikslinimai skelbiami CVP IS ir išsiunčiami CVP IS susirašinėjimo priemonėmis  Žr. pirkimo sąlygų ‎6 skyrių „Pirkimo dokumentų paaiškinimai ir patikslinimai“ |
|  | Objekto apžiūra bus vykdoma: | NETAIKOMA | Žr. pirkimo sąlygų ‎7 skyrių „Susitikimai su tiekėjais ir pirkimo objekto apžiūra“ |
|  | Perkančioji organizacija rengs susitikimus su tiekėjais dėl pirkimo dokumentų paaiškinimo | NETAIKOMA | Žr. pirkimo dokumentų ‎7 skyrių „Susitikimai su tiekėjais ir pirkimo objekto apžiūra“ |
|  | Tiekėjai turi pateikti prekių pavyzdžius: | NETAIKOMA | Žr. pirkimo sąlygų ‎16 skyrių „Pavyzdžių pateikimas“ |
|  | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 4 mėnesiai nuo pasiūlymų pateikimo galutinio termino pabaigos | Žr. pirkimo sąlygų ‎17 skyrių „Pasiūlymų galiojimas“ ir ‎18 skyrių „Pasiūlymo galiojimo užtikrinimas“ |
|  | Perkančioji organizacija atsako tiekėjui, ar ji sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | NETAIKOMA | Žr. pirkimo sąlygų ‎18 skyrių „Pasiūlymo galiojimo užtikrinimas“ |
|  | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | NETAIKOMA | Žr. pirkimo sąlygų ‎18 skyrių „Pasiūlymo galiojimo užtikrinimas“ |
|  | Perkančioji organizacija informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos | Žr. pirkimo sąlygų ‎11 skyrių „EBVPD ir EBVPD pateikiamos informacijos patvirtinimo priemonės“ |
|  | Perkančioji organizacija pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos | Žr. pirkimo sąlygų ‎25 skyrių „Informavimas apie pirkimo procedūrų rezultatus“ |
|  | Perkančioji organizacija, pirkimo dalyviui raštu paprašius, jam pateikia VPĮ 58 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos | *Pirkimo dalyviui, kurio pasiūlymas nebuvo atmestas,* – laimėjusio pasiūlymo charakteristikas ir santykinius pranašumus, įskaitant kainą, dėl kurių šis pasiūlymas buvo pripažintas geriausiu, taip pat šį pasiūlymą pateikusio pirkimo dalyvio ar preliminariosios sutarties šalių pavadinimus;  *Pirkimo dalyviui, kurio pasiūlymas buvo atmestas*, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi VPĮ 45 straipsnio 4 dalies nuostatomis, o VPĮ 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų. |
|  | Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui ne vėliau kaip per | 5 (penkias) darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjams dienos arba nuo paskelbimo apie perkančiosios organizacijos priimtus sprendimus dienos, jei VPĮ nenumato reikalavimo raštu informuoti tiekėjus apie perkančiosios organizacijos priimtus sprendimus  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. | Žr. pirkimo sąlygų ‎27 skyrių „Pretenzijų, ieškinių teikimas ir pretenzijų nagrinėjimas“ |
|  | Perkančioji organizacija privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos | Žr. pirkimo sąlygų ‎27 skyrių „Pretenzijų, ieškinių teikimas ir pretenzijų nagrinėjimas“ |
|  | Jeigu perkančioji organizacija per nustatytą terminą neišnagrinėja jai pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkančioji organizacija turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. | Žr. pirkimo sąlygų ‎27 skyrių „Pretenzijų, ieškinių teikimas ir pretenzijų nagrinėjimas“ |
|  | Perkančioji organizacija negali sudaryti sutarties anksčiau kaip po | 5 (penkių) dienų, nuo pranešimo apie sprendimą sudaryti sutartį (o jei buvau gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiosios organizacijos pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. | Žr. pirkimo sąlygų ‎26 skyrių „Sutarties sudarymas“ |

# Bendrosios nuostatos

* 1. Perkančioji organizacija kviečia tiekėjus dalyvauti supaprastintame pirkime, atliekamame supaprastinto atviro konkurso būdu, įsigyti pirkimo objektą, kurio techninė specifikacija pateikta šių Pirkimo sąlygų 1 priedas „Techninė specifikacija“.
  2. Išankstinis skelbimas apie numatomą pirkimą nebuvo paskelbtas.
  3. Perkančioji organizacija vykdė rinkos konsultaciją susijusią su šiuo pirkimu. Informacija apie vykdytą rinkos konsultaciją skelbiama: https://cvpp.eviesiejipirkimai.lt/Notice/Details/2024-626049.]
  4. Pirkimas vykdomas įgyvendinant iš Europos infrastruktūros tinklų priemonės lėšomis dalinai finansuojamą projektą Nr. 02-087-P-0004 „E. paslaugų pritaikymas e. rezidentams“.
  5. Pirkimas vykdomas CVP IS priemonėmis, vadovaujantis VPĮ, CK, kitais viešuosius pirkimus ir šio pirkimo sutarties vykdymą reglamentuojančiais teisės aktais, šio pirkimo dokumentais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose nenumatytiems klausimams tiesiogiai taikomos VPĮ nuostatos.
  6. **Pirkimo dokumentus sudaro**:
     1. skelbimas;
     2. išankstinis informacinis skelbimas (jei buvo skelbta);
     3. šios pirkimo sąlygos, kuriose aprašyta informacija apie pirkimo sąlygas ir procedūras;
     4. pirkimo sąlygų priedai:
        1. Pirkimo sąlygų 1 priedas „Techninė specifikacija“;
        2. Pirkimo sąlygų 2 priedas „Tiekėjų pašalinimo pagrindai“;
        3. Pirkimo sąlygų 3 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“;
        4. Pirkimo sąlygų 4 priedas „EBVPD“ (XML formatu);
        5. Pirkimo sąlygų 5 priedas „Pasiūlymo forma“;
        6. Pirkimo sąlygų 6 priedas „Pasiūlymų vertinimo kriterijai ir sąlygos“;
        7. Pirkimo sąlygų 7 priedas „Sutarties projektas“;
        8. Pirkimo sąlygų 8 priedas „Nacionalinio saugumo reikalavimų atitikties deklaracija“;
        9. Pirkimo sąlygų 9 priedas „Atitikties deklaracija“;
        10. Pirkimo sąlygų 10 priedas „Ekonominio naudingumo skaičiuoklė“;
        11. Pirkimo sąlygų 11 priedas „Specialistų sąrašo forma“;
        12. Pirkimo sąlygų 12 priedas „Specialisto gyvenimo aprašymo (cv) forma (kvalifikacijai)“;
        13. Pirkimo sąlygų 13 priedas „Informacija apie tiekėją“;
        14. Pirkimo sąlygų 14 priedas „Dažniausiai tiekėjų užduodami klausimai-atsakymai“.
     5. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
     6. visa kita perkančiosios organizacijos CVP IS priemonėmis pateikta informacija.
  7. Jeigu yra prieštaravimų, neatitikimų tarp skelbimo ir pirkimo sąlygų, teisinga laikoma informacija, nurodyta skelbime.
  8. Jeigu yra prieštaravimų, neatitikimų tarp pirkimo sąlygų ir jų priedų, teisinga laikoma informacija, nurodyta pirkimo sąlygose.
  9. Jeigu perkančioji organizacija patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija.
  10. Perkančioji organizacija privalo nutraukti pradėtas pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties nebūtų galima ištaisyti.
  11. Perkančioji organizacija turi teisę savo iniciatyva nutraukti pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebereikalingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
  12. Perkančioji organizacija neatlygina tiekėjui jokių išlaidų, susijusių su pirkimo dokumentų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis perkančioji organizacija privalėjo nutraukti ar Viešųjų pirkimų tarnybos buvo įpareigota nutraukti pirkimo procedūras.
  13. Stebėtojai dalyvauti pirkimo komisijos posėdžiuose nėra kviečiami.
  14. Šiame pirkime perkančioji organizacija nenumato skelbti pranešimo dėl savanoriško *ex ante* skaidrumo.

# Pirkimo objektas

* 1. Perkančioji organizacija numato įsigyti duomenų bazių migravimo analizės, testavimo ir konsultavimo paslaugas. Reikalavimai pirkimo objektui nustatyti Pirkimo sąlygų 1 priedas „Techninė specifikacija“.
  2. Paslaugų apimtis – 1 kompl.
  3. Paslaugų teikimo trukmė – Paslaugos turi būti suteiktos ne vėliau kaip per 10 mėn.
  4. Paslaugų suteikimo vieta – Nuotoliniu būdu.
  5. Pirkimo objektas į dalis neskaidomas. Paslaugų teikimo metu tiekėjas turės atlikti veiklas tokias kaip: esamos situacijos analizė, bandomasis duomenų bazių (toliau – DB) migravimas su nedideliu duomenų kiekiu (POC – angl. Proof Of Concept); migravimo planų visoms DB paruošimas; atstatymo (angl. - rollback) planų visoms migruojančioms DB paruošimas; bandomasis gamybinių DB migravimas; migravimo rezultatų patikra; identifikuotų problemų šalinimas; Konsultavimas DB migravimo metu visose aplinkose (DEV, TEST, PROD, PrePRod); Palaikymo laikotarpis po migravimo. Perkančioji organizacija šio pirkimo į dalis skaidyti negali, nes šios veiklos tarpusavyje yra susijusios ir sudaro nuoseklų DB migravimo procesą. Perkančiajai organizacijai išskaidžius Paslaugų pirkimą į dalis, kitas veiklas atliekantis tiekėjas turės iš naujo nuo pradžių analizuotis pradėtos veiklos rezultatus bei esamą situaciją. Rinks dalyvių konsultacijos metu, tiekėjai nurodė, kad netikslinga skaidyti pirkimą į dalis.
  6. Pirkimas neatliekamas per CPO, nes reikiamų paslaugų CPO kataloge nėra.
  7. Jeigu apibūdinant Pirkimo objektą, techninėje specifikacijoje ar kituose pirkimo dokumentuose yra nurodyti konkretūs modeliai ar šaltiniai, standartai, sertifikatai, protokolai konkretūs procesai ar prekės ženklai, patentai, tipai, konkreti kilmė ar gamyba tai apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, standartas, sertifikatas, protokolas konkretus procesas ar prekės ženklas, patentas, tipas, konkreti kilmė ar gamyba nurodyta apibrėžiant perkančiosios organizacijos ar partnerių turimus produktus ar esamus procesus). Lygiavertiškumo įrodymas yra tiekėjo pareiga.

# Perkančiosios organizacijos ir tiekėjų bendravimo ir keitimosi informacija priemonės

* 1. Informacija apie pirkimo komisijos narius, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, pateikta skelbimo I dalies 1 punkte.
  2. Pirkimo sąlygos ir jų paaiškinimai bei papildymai skelbiami CVP IS adresu <https://viesiejipirkimai.lt/>. Perkančioji organizacija neteikia tiekėjams pirkimo dokumentų popierinio varianto. Tiekėjai turėtų atidžiai stebėti CVP IS talpinamus pirkimo dokumentų paaiškinimus bei papildymus.
  3. Pirkime gali dalyvauti tik CVP IS registruoti teikėjai. Tiekėjai gali užsiregistruoti CVP IS adresu <https://viesiejipirkimai.lt/>. Informaciją, kaip tiekėjui registruotis CVP IS, galima rasti [**ČIA**](https://www.youtube.com/watch?v=d-XMwX2inLI)**[[1]](#footnote-2)**.
  4. Perkančiosios organizacijos ir tiekėjų bendravimas ir keitimasis informacija vyksta naudojantis CVP IS priemonėmis, išskyrus:
  5. jeigu mobilizacijos, karo ar nepaprastosios padėties atveju yra CVP IS pažeidimų, dėl kurių negalimas perkančiosios organizacijos ir tiekėjo bendravimas ir keitimasis informacija naudojantis CVP IS;
     1. pasirašant ar nutraukiant, vykdant ar keičiant sutartis, jeigu perkančioji organizacija nurodo kitas bendravimo priemones.

# Pirkimo dokumentų paaiškinimai ir patikslinimai

* 1. Tiekėjai pirkimo sąlygų ‎5 skyriuje „Perkančiosios organizacijos ir tiekėjų bendravimo ir keitimosi informacija priemonės“ ir pirkimo sąlygų ‎2 skyriuje „Terminai“ nustatytomis priemonėmis ir terminais gali prašyti, kad perkančioji organizacija paaiškintų arba patikslintų pirkimo dokumentus.
  2. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę, atsižvelgdami į tai, kad terminas, skirtas pateikti klausimams ir prašymams, yra ribotas ir pasibaigus pasiūlymų pateikimo terminui, pirkimo dokumentų ir pasiūlymo turinio keisti nebus galima.
  3. Pirkimo dokumentų paaiškinimai ir patikslinimai skelbiami CVP IS priemonėmis ir siunčiami prašymą pateikusiam bei visiems prie pirkimo prisijungusiems tiekėjams, neatskleidžiant prašymą pateikusiojo tapatybės. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Tiekėjui, prieš teikiant pasiūlymą rekomenduojama pasitikrinti, ar perkančioji organizacija nėra paskelbusi pirkimo dokumentų paaiškinimų, patikslinimų.
  4. Jei perkančioji organizacija paaiškinimų ar patikslinimų nepateikia iki pirkimo sąlygų ‎2 skyriuje „Terminai“ nurodyto termino (laiku pateikus prašymą paaiškinti, patikslinti arba, kai informacija tikslinama perkančiosios organizacijos iniciatyva), pasiūlymų pateikimo terminas yra nukeliamas ne trumpesniam laikui nei tiek, kiek vėluojama juos pateikti. Perkančioji organizacija savo iniciatyva gali paaiškinti (patikslinti) dokumentus nesibaigus pasiūlymų pateikimo terminui. Kai tikslinama skelbime paskelbta informacija, perkančioji organizacija privalo atitinkamai patikslinti skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus.
  5. Perkančioji organizacija savo iniciatyva gali paaiškinti (patikslinti) pirkimo dokumentus bet kuriuo metu nepasibaigus pasiūlymų pateikimo terminui. Atsižvelgiant į tokio paaiškinimo, patikslinimo pobūdį, perkančioji organizacija spręs dėl pasiūlymų pateikimo termino nukėlimo. Jei pirkimo dokumentų patikslinimų perkančioji organizacija negali pateikti iki kol nesibaigė VPĮ 36 straipsnio 5 dalyje nustatytas terminas, perkančioji organizacija nukels pasiūlymų pateikimo terminą. Jei bus tikslinama skelbime paskelbta informacija, perkančioji organizacija patikslins skelbimą ir, esant reikalui, pratęs pasiūlymų pateikimo terminą protingumo kriterijų atitinkančiam laikotarpiui. Negali būti daromi tokie esminiai pirkimo dokumentų pakeitimai, dėl kurių būtų buvę galima leisti dalyvauti kitiems tiekėjams nei iš pradžių atrinktieji arba pirkimo procedūra būtų pritraukusi daugiau dalyvių.
  6. Kai teikiant pirkimo dokumentų paaiškinimą ar patikslinimą yra tikslinama pirkimo skelbime paskelbta informacija, VPĮ 34 straipsnyje nustatyta tvarka paskelbiamas klaidų ištaisymo skelbimas.

# Susitikimai su tiekėjais ir pirkimo objekto apžiūra

* 1. Perkančioji organizacija nerengs susitikimo su tiekėjais dėl pirkimo dokumentų paaiškinimo.
  2. Perkančioji organizacija nerengs pirkimo objekto apžiūros.

# Tiekėjų pašalinimo pagrindai

* 1. Reikalavimai dėl tiekėjo ir, jei taikoma, subtiekėjų pašalinimo pagrindų nebuvimo bei jų nebuvimą patvirtinantys dokumentai nurodyti Pirkimo sąlygų 2 priedas „Tiekėjų pašalinimo pagrindai“.

# Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai

* 1. Tiekėjams nustatomi kvalifikacijos reikalavimai ir (arba) reikalavimai dėl energijos vartojimo efektyvumo ir (arba) aplinkos apsaugos ir (arba) socialinių kriterijų laikymosi ir jų atitiktį patvirtinantys dokumentai nurodyti Pirkimo sąlygų 3 priedas „Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai“. Tiekėjas, teikdamas pasiūlymą, perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.

# Rezervuota teisė dalyvauti pirkime

* 1. Perkančioji organizacija nerezervuoja teisės dalyvauti pirkime.

# EBVPD ir EBVPD pateikiamos informacijos patvirtinimo priemonės

* 1. Tiekėjas, teikdamas pasiūlymą, turi pateikti EBVPD (Pirkimo sąlygų 4 priedas „EBVPD“ (XML formatu)) – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas, subtiekėjas ir ūkio subjektai, kurių pajėgumais jis remiasi pagal VPĮ 49 straipsnį, atitinka pirkimo dokumentuose pagal VPĮ įstatymo 46, 47, 48 straipsnius nustatytus reikalavimus dėl pašalinimo pagrindų nebuvimo, kvalifikacijos reikalavimus ir, jei taikoma, reikalavimus dėl energijos vartojimo efektyvumo ir (arba) aplinkos apsaugos ir (arba) socialinių kriterijų laikymosi (toliau visi kartu – reikalavimai).
  2. Atskirą EBVPD pildo:
     1. tiekėjas;
     2. kiekvienas tiekėjų grupės narys (jeigu pasiūlymą teikia tiekėjų grupė);
     3. kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį (išskyrus kvazisubtiekėjus);
     4. pasiūlymo teikimo metu žinomi subtiekėjai.
  3. EBVPD pildomas jį įkėlus interneto svetainėje <http://ebvpd.eviesiejipirkimai.lt/espd-web/>. Tiekėjas, pildydamas EBVPD, laukelyje *„Procedūros tipas“* turi pasirinkti „Atvira“. Teikdamas pasiūlymą CVP IS priemonėmis šį užpildytą ir pasirašytą (išskyrus jei visą pasiūlymą elektroniniu parašu pasirašo EBVPD turintis pasirašyti asmuo) EBVPD tiekėjas turi pridėti kartu su kitais pasiūlymo dokumentais (pasiūlymo pateikimo skiltyje „Prisegti dokumentus“).
  4. Tiekėjai gali pakartotinai naudoti EBVPD, kurį jie naudojo ankstesnėje pirkimo procedūroje, jeigu jie patvirtina, kad šiame dokumente esanti informacija yra teisinga.
  5. EBVPD nurodytą informaciją pagrindžiantys dokumentai kartu su pasiūlymu neteikiami, tačiau perkančioji organizacija bet kuriuo pirkimo procedūros metu gali paprašyti pirkimo dalyvių pateikti visus ar dalį dokumentų, patvirtinančių jų atitiktį reikalavimams, jeigu tai būtina siekiant užtikrinti tinkamą pirkimo procedūros atlikimą.
  6. Perkančioji organizacija, įvertinusi EBVPD pateiktą informaciją ir, jeigu taikytina, šio pirkimo sąlygų ‎11.5 punkte nurodytuose dokumentuose pateiktą informaciją, priima sprendimą dėl kiekvieno pasiūlymą pateikusio pirkimo dalyvio atitikties reikalavimamsir kiekvienam iš jų per pirkimo sąlygų ‎2 skyriuje „Terminai“ nustatytą terminą raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie pirkimo dalyviai, kurie atitinka perkančiosios organizacijos keliamus reikalavimus.
  7. Prieš nustatydama laimėjusį pasiūlymą perkančioji organizacija reikalaus, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius jo atitiktį reikalavimams.
  8. Jeigu tiekėjas per perkančiosios organizacijos nustatytą terminą nepateikė atitiktį reikalavimams įrodančių dokumentų arba, perkančiosios organizacijos prašymu, nepatikslino pateiktų netikslių ar neišsamių duomenų apie savo atitiktį reikalavimams, arba jis neatitinka reikalavimų, jo pasiūlymas yra atmetamas ir tikrinami kito tiekėjo, esančio po tiekėjo, kurio pasiūlymo vertinimo rezultatas buvo ekonomiškai naudingiausias, atitiktį reikalavimams įrodantys dokumentai.
  9. Perkančioji organizacija nereikalauja pateikti tiekėjo atitiktį reikalavimams pagrindžiančių dokumentų tuomet, kai su atitinkamais dokumentais gali susipažinti tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasis CVP IS priemonėmis arba atitinkamus dokumentus jau turi iš anksčiau vykdytų pirkimų procedūrų.
  10. Perkančioji organizacija turi teisę reikalauti, kad užsienio valstybės tiekėjo valstybėje išduoti dokumentai, patvirtinantys tiekėjo atitiktį reikalavimams, būtų legalizuoti vadovaujantis Dokumentų legalizavimo ir tvirtinimo pažyma (*Apostille*) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).
  11. Jeigu tiekėjas negali pateikti specialiosiose pirkimo sąlygose pagal VPĮ 46 straipsnio 1 ir 3 dalį bei 6 dalies 2 punktą nustatytų pašalinimo pagrindų nebuvimą įrodančių dokumentų (kai taikoma), nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:
      1. priesaikos deklaracija;
      2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

# Rėmimasis ūkio subjektų pajėgumais

* 1. Tiekėjas gali remtis kitų ūkio subjektų pajėgumais pagal VPĮ 49 straipsnį, kad atitiktų pirkimo dokumentuose nustatytus kvalifikacijos reikalavimus, neatsižvelgiant į ryšio su tais ūkio subjektais teisinį pobūdį.
  2. Tiekėjas, pageidaujantis remtis kitų ūkio subjektų pajėgumais, privalo juos nurodyti pasiūlyme ir pateikti dokumentus, įrodančius, kad per visą sutarties vykdymo laikotarpį ūkio subjekto, kurio pajėgumais jis remiasi, ištekliai tiekėjui bus prieinami sutarties vykdymo metu. Tikrindama, ar tiekėjui bus prieinami kitų ūkio subjektų, kurių pajėgumais jis remiasi, turimi ištekliai, perkančioji organizacija iš jo priima bet kokias tai patvirtinančias priemones.
  3. Skirtingi tiekėjai gali remtis tų pačių ūkio subjektų pajėgumais.

Tiekėjų grupė gali remtis grupės dalyvių arba kitų ūkio subjektų pajėgumais, laikantis šiame pirkimo sąlygų skyriuje nustatytų sąlygų.

* 1. Paslaugų teikimo ar darbų įsigijimo atvejais, perkančiajai organizacijai keliant kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, arba paslaugų teikimo atveju reikalavimą turėti specialų leidimą, arba būti tam tikrų organizacijų nariu, tiekėjas gali remtis kitų ūkio subjektų pajėgumais tik tuomet, kai tie ūkio subjektai, kurių pajėgumais buvo pasiremta, patys ir teiks tas paslaugas ar atliks darbus, kuriems reikia jų pajėgumų.
  2. Perkančioji organizacija patikrina, ar ūkio subjektai, kurių pajėgumais ketina remtis tiekėjas, tenkina keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina keliamų kvalifikacijos reikalavimų arba jo padėtis atitinka bent vieną pagal VPĮ 46 straipsnį perkančiosios organizacijos nustatytą pašalinimo pagrindą, perkančioji organizacija pareikalauja per jos nustatytą terminą pakeisti jį reikalavimus atitinkančiu ūkio subjektu.
  3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus (žr. Pirkimo sąlygų 3 priedas „Tiekėjų kvalifikacijos reikalavimai ir reikalaujami energijos vartojimo efektyvumo ir (arba) aplinkos apsaugos ir (arba) socialiniai kriterijai“), jie privalo prisiimti solidarią atsakomybę už sutarties įvykdymą.

# Subtiekėjų pasitelkimas

* 1. Tiekėjas savo pasiūlyme privalo nurodyti kokiai sutarties daliai ir kokius subtiekėjus, jeigu jie yra žinomi, tiekėjas ketina pasitelkti.
  2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
  3. Sudarius sutartį, tačiau ne vėliau negu sutartis pradedama vykdyti, tiekėjas, kuris bus pripažintas laimėjusiu, įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
  4. Jeigu pagal pirkimo sąlygų ‎8 skyrių „Tiekėjų pašalinimo pagrindai“ ir Pirkimo sąlygų 2 priedas „Tiekėjų pašalinimo pagrindai“ yra tikrinama, ar nėra VPĮ 46 straipsnyje nurodytų subtiekėjo pašalinimo pagrindų, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai. Tokiu atveju, jeigu subtiekėjo padėtis atitinka bent vieną pirkimo dokumentuose nustatytą subtiekėjo pašalinimo pagrindą, perkančioji organizacija reikalauja, kad tiekėjas per perkančiosios organizacijos nustatytą terminą pakeistų minėtą subtiekėją reikalavimus atitinkančiu subtiekėju.
  5. Perkančioji organizacija Pirkimo sąlygų 7 priedas „Sutarties sąlygos“ ir (arba) „Sutarties projektas“ nustato tiesioginio atsiskaitymo su subtiekėjais galimybę ir tokio atsiskaitymo tvarką.

# Ūkio subjektų grupės dalyvavimas

* 1. Pasiūlymą gali pateikti ūkio subjektų grupė. Pirkime pasiūlymą teikianti ūkio subjektų grupė, turi pateikti jungtinės veiklos sutarties kopiją. Sutartis turi būti sudaryta iki pasiūlymų pateikimo termino pabaigos. Jungtinės veiklos sutartyje privalo būti nurodyta:
     1. ūkio subjektų grupės sudėtis ir kiekvieno tiekėjų grupės dalyvio įsipareigojimai vykdant numatomą su perkančiąja organizacija sudaryti sutartį, šių įsipareigojimų vertės dalis, tenkanti kiekvienai sutarties šaliai, įeinanti į bendrą sutarties vertę;
     2. solidari, kiekvieno tiekėjų grupės dalyvio atskirai ir visų kartu, atsakomybė už įsipareigojimų ir prievolių perkančiajai organizacijai nevykdymą (nepriklausomai nuo jų įnašo pagal jungtinės veiklos sutartį);
     3. kuris šios sutarties dalyvis yra įgaliojamas ūkio subjektų grupės vardu teikti pasiūlymą, o laimėjus pirkimą, – pasirašyti sutartį su perkančiąja organizacija, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.
  2. Perkančioji organizacija nereikalauja, kad ūkio subjektų grupės pateiktą pasiūlymą pripažinus laimėjusiu ir pasiūlius sudaryti sutartį, ši ūkio subjektų grupė įgytų tam tikrą teisinę formą.

# Reikalavimai pasiūlymų rengimui ir pateikimui

* 1. Pasiūlymas turi būti pateiktas visai Pirkimo sąlygų 1 priede „Techninė specifikacija“ nurodytai apimčiai, o jeigu pirkimas skaidomas į dalis – visai pirkimo dalies apimčiai, neskaidant jos smulkiau.
  2. Pasiūlymas turi būti pateiktas iki skelbime nurodyto pasiūlymų pateikimo termino pabaigos. Perkančioji organizacija iki pasiūlymų pateikimo termino pabaigos turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija paskelbia VPĮ nustatyta tvarka ir CVP IS priemonėmis praneša visiems prie pirkimo prisijungusiems tiekėjams. Perkančioji organizacija neatsako dėl pasiūlymų, kurie nebuvo gauti ar buvo gauti pavėluotai dėl tiekėjo ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatytos pasiūlymų pateikimo termino pabaigos, nebus vertinami. Sutrikus CVP IS veikimui, tiekėjai turi imtis veiksmų, numatytų Rekomendacijose dėl veiksmų, kurių turėtų imtis pirkimo vykdytojai ir tiekėjai, sutrikus Centrinės viešųjų pirkimų informacinės sistemos veikimui[[2]](#footnote-3), patvirtintose Viešųjų pirkimų tarnybos direktoriaus 2018 m. kovo 15 d. įsakymu Nr. 1S-31.
  3. Kol nesibaigė pasiūlymų pateikimo terminas, tiekėjas turi teisę CVP IS priemonėmis pakeisti arba atšaukti savo pasiūlymą, neprarasdamas teisės į pasiūlymo galiojimo užtikrinimą (jei toks užtikrinimas yra reikalaujamas). Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Informacija, kaip tiekėjui pakeisti ar atšaukti pasiūlymą, pateikiama [**ČIA**](https://vpt.lrv.lt/uploads/vpt/documents/files/Kaip_atsiimti_pasiulyma_CVP_IS.pdf)**[[3]](#footnote-4)**. Po pasiūlymų pateikimo termino pabaigos toks pakeitimas arba pranešimas, kad pasiūlymas atšaukiamas, nebus pripažįstamas galiojančiu.
  4. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo.
  5. Tiekėjas gali pateikti tik vieną pasiūlymą, nepriklausomai nuo to, ar jis pirkime dalyvauja individualiai ar kaip tiekėjų grupės narys. Alternatyvių pasiūlymų pateikti neleidžiama. Jeigu tiekėjas pateikia daugiau kaip vieną pasiūlymą ir (arba) kaip ūkio subjektų grupės narys dalyvauja teikiant kelis pasiūlymus tam pačiam pirkimui, visi tokie pasiūlymai bus atmesti.

15.6. Tas pats ūkio subjektas gali būti nurodytas skirtingų tiekėjų pasiūlymuose kaip subtiekėjas. Taip pat tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.

* 1. Pasiūlymas turi būti parengtas ir pateiktas pagal pirkimo sąlygų ir jų priedų reikalavimus, užpildant pasiūlymo formą (Pirkimo sąlygų 5 priedas „Pasiūlymo forma“). Jei šiame pirkimo sąlygų skyriuje ir Pirkimo sąlygų 5 priedas „Pasiūlymo forma“ nenurodyta kitaip, pasiūlymą ir kartu su juo teikiamus dokumentus, visas pasiūlymo sudedamąsias dalis tiekėjai privalo pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos), naudojant CVP IS (pasiūlymo lango eilutėje „Prisegti dokumentai“ pateikiami reikalaujamus dokumentus), pasiekiamoje adresu https://viesiejipirkimai.lt/. Pateikiami dokumentai turi būti prieinami naudojant nediskriminuojančius, visuotinai prieinamus duomenų formatus (pvz., doc, docx, adoc, pdf, xls, xlsx, jpg, jpeg, pps, ppsx, gif ar kt.). Tuo atveju, jei dokumentai bus pateikti kitais, nei perkančiosios organizacijos nustatytais ir (ar) visuotinai prieinamais, duomenų failų formatais, ir perkančioji organizacija negalės susipažinti su dokumentu, bus laikoma, kad toks dokumentas nepateiktas. Pasiūlymai pateikti ne CVP IS susirašinėjimo priemonėmis nebus vertinami. Pasiūlymai pateikti popierinėje laikmenoje vokuose bus grąžinami neatplėšti tiekėjams ir nebus vertinami. Informacija, kaip tiekėjui pateikti pasiūlymą, pateikiama [**ČIA**](https://vpt.lrv.lt/uploads/vpt/documents/files/Kaip_parengti_ir_pateikti_pasiulyma_CVP_IS.pdf)**[[4]](#footnote-5)**.
  2. Jei šiame skyriuje ir Pirkimo sąlygų 5 priedas „Pasiūlymo forma“ nenurodyta kitaip, pasiūlymas turi būti parengtas lietuvių kalba. Jei su pasiūlymu pateikiami dokumentai negali būti pateikti lietuvių arba anglų kalbomis, šie dokumentai turi būti pateikti originalo kalba, pridedant jų vertimą į lietuvių arba anglų kalbą (vertimas turi būti patvirtintas vertimą atlikusio asmens parašu). Kilus ginčui, pirmenybė yra teikiama dokumentams ar dokumentų vertimui lietuvių kalba, išskyrus pasiūlymo galiojimo užtikrinimo dokumentą, kai pirmenybė teikiama originaliam tekstui. Kilus įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.
  3. **Pasiūlymą sudaro tiekėjo elektroninėmis CVP IS priemonėmis pateiktų dokumentų visuma (įskaitant pasiūlymo paaiškinimus bei atsakymus dėl pasiūlymo (jei tokių bus):**
     1. tiekėjo pasirašytas pasiūlymas, parengtas pagal Pirkimo sąlygų 5 priedas „Pasiūlymo forma“ pateiktą pasiūlymo formą ir pasiūlymo formoje nurodyti ir kiti, tiekėjo nuomone, būtini dokumentai (jų kopijos).
  4. Visas pasiūlymas privalo būti pasirašytas kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus arba naudojant Smart ID. Kvalifikuotu elektroniniu parašu arba Smart ID tiekėjo vadovas ar jo įgaliotas asmuo turi patvirtinti visą pasiūlymą, atskirai kiekvienos dokumentų kopijos pasirašyti kvalifikuotu elektroniniu parašu ar Smart ID nereikia (jei pirkimo dokumentuose nenumatyta kitaip). Gali būti pateikiami:
     1. kvalifikuotu elektroniniu parašu arba Smart ID pasirašyti elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo nesutampa su elektroniniu parašu atitinkamą dokumentą pasirašančiu asmeniu);
     2. elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo sutampa su atitinkamą dokumentą turinčiu teisę pasirašyti asmeniu);
     3. skaitmeninės dokumentų kopijos (fiziniu asmens, nesutampančio, su pasiūlymą pasirašančiu asmeniu, parašu tvirtinami dokumentai turi būti pateikiami pasirašyti ir nuskenuoti).
  5. Tiekėjas pasiūlyme turi aiškiai nurodyti, kuri pasiūlymo informacija yra **konfidenciali**, vadovaujantis VPĮ 20 straipsniu. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus, taip pat informacija, nurodyta VPĮ 20 straipsnio 2 dalyje. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Perkančiajai organizacijai kilus abejonių, ar konkreti informacija pagrįstai nurodyta konfidencialia, privalo kreiptis į tiekėją, prašydama pagrįsti informacijos konfidencialumą. Jeigu tiekėjas per perkančiosios organizacijos nurodytą terminą (kuris negali būti trumpesnis kaip 3 darbo dienos) nepateiks tokių įrodymų arba nepateiks pagrįstų argumentų ir (ar) įrodymų, jog informacija pagrįstai nurodyta kaip konfidenciali, bus laikoma, kad tokia informacija nėra konfidenciali.
  6. Perkančioji organizacija laikys, kad visi dalyviai yra susipažinę su pirkimo dokumentais ir su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp perkančiosios organizacijos ir tiekėjų susiklostančius santykius, kylančius iš, ar susijusius su šio pirkimo procedūromis.

# Pavyzdžių pateikimas

* 1. Perkančioji organizacija neprašo pateikti siūlomo pirkimo objekto pavyzdžių.

# Pasiūlymų galiojimas

* 1. Pasiūlymas galioja jame tiekėjo nurodytą laiką, tačiau ne trumpiau nei numatyta pirkimo sąlygų ‎2 skyriuje „Terminai“. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Pirkimo dokumentuose.
  2. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo Perkančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama.
  3. Tiekėjas, kuris sutinka pratęsti savo pasiūlymo galiojimo terminą, apie tai raštu turi pranešti perkančiajai organizacijai, pratęsti pasiūlymo galiojimo užtikrinimo terminą ir pateikti naują pasiūlymo galiojimo užtikrinimą patvirtinantį dokumentą (jeigu jo reikalaujama).
  4. Jeigu tiekėjas neatsako į perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia ir nepateikia naujo pasiūlymo galiojimo užtikrinimo (jei jo reikalaujama), laikoma, kad jis atmetė prašymą pratęsti savo pasiūlymo galiojimo terminą ir jo pasiūlymas atmetamas.

# Pasiūlymo galiojimo užtikrinimas

* 1. Perkančioji organizacija nereikalauja užtikrinti pasiūlymo galiojimą dokumentu, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų šifravimas

* 1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
     1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina ir (ar) sąnaudos. Instrukciją, kaip tiekėjui užšifruoti pasiūlymą galima rasti[**ČIA**](https://vpt.lrv.lt/uploads/vpt/documents/files/uzssisfravimo%20instrukcija(1).pdfhttps:/vpt.lrv.lt/uploads/vpt/documents/files/uzssisfravimo%20instrukcija(1).pdf)**[[5]](#footnote-6)**.
     2. **per 45 min. nuo pasiūlymų pateikimo termino pabaigos CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
  2. Tiekėjui užšifravus visą pasiūlymą ir iki pradinio susipažinimo su pasiūlymu procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina ir (ar) sąnaudos, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos ir (ar) sąnaudų).

# Susipažinimas su pasiūlymais

* 1. Pradinis susipažinimas su CVP IS priemonėmis gautais pasiūlymais vykdomas CVP IS priemonėmis.
  2. Tiekėjai nedalyvauja susipažinimo procedūroje, kuriuose susipažįstama su elektroninėmis priemonėmis pateiktais pasiūlymais. Informacija apie pirkimo dalyvius, jų pasiūlymuose nurodytas kainas pirkimo dalyviams bus pateikta po sprendimo dėl pirkimą laimėjusio pasiūlymo priėmimo.

# Elektroninis aukcionas

* 1. Perkančioji organizacija pirkime netaikys elektroninio aukciono.

# Pasiūlymų vertinimas

* 1. Perkančioji organizacija ekonomiškai naudingiausią pasiūlymą išrenka pagal kainos ir kokybės santykį. Duomenys, kuriuos savo pasiūlyme turi pateikti tiekėjas, vertinimo kriterijai ir tvarka, pagal kuria vertinami tiekėjo pateikti duomenys, pateikiama Pirkimo sąlygų 6 priedas „Pasiūlymų vertinimo kriterijai ir sąlygos“.
  2. Pasiūlymus vertins Komisija. Pasiūlymų techniniams duomenims įvertinti gali būti pasitelkti ekspertai (vertinamo objekto žinovai). Pasiūlymai bus vertinami tiekėjams ir (ar) jų įgaliotiesiems atstovams nedalyvaujant. Jeigu pagal Pirkimo sąlygų 1 priedas „Techninė specifikacija“ nuostatas pirkimo objektas yra skaidomas į dalis (žiūrėti 4.5 punktą), kiekvienos pirkimo objekto dalies pasiūlymai vertinami atskirai.
  3. Atlikusi pradinį susipažinimą su pasiūlymais, perkančioji organizacija nagrinėja pasiūlymus tokiu eiliškumu:
     1. įvertina ar pasiūlymas atitinka skelbime ir pirkimo dokumentuose nustatytus, su pirkimo objektu nesusijusius, reikalavimus, įskaitant nuostatas dėl alternatyvių pasiūlymų teikimo;
     2. remiantis EBVPD, patikrina ar pasiūlymą pateikęs tiekėjas (ūkio subjektai, kurių pajėgumais tiekėjas remiasi ir subtiekėjai – jei taikoma) neatitinka pirkimo dokumentuose nustatytus pašalinimo pagrindus bei ar atitinka kvalifikacijos reikalavimus ir, jeigu taikytina, kokybės vadybos sistemos ir aplinkos apsaugos vadybos sistemos standartus, nediskriminacines taisykles ir, priėmusi sprendimą dėl kiekvieno tiekėjo atitikties reikalavimams, apie šio patikrinimo rezultatus raštu informuoja kiekvieną tiekėją per pirkimo sąlygų ‎2 skyriuje „Terminai“ nustatytą terminą, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie tiekėjai, dėl kurių nenustatyti pašalinimo pagrindai, kurie atitinka perkančiosios organizacijos keliamus kvalifikacijos reikalavimus ir, jeigu taikoma, energijos vartojimo ir (arba) aplinkos apsaugos ir (arba) socialiniai kriterijai, nediskriminacines taisykles;
     3. nagrinėja, vertina ir palygina pirkimo dalyvių pateiktus pasiūlymus, vadovaudamasi pirkimo dokumentuose nustatytomis sąlygomis. Jeigu perkančioji organizacija pasiūlymus vertina pagal kainos ar sąnaudų ir kokybės santykį ir jos pasirinktos vertinti pasiūlymo techninės charakteristikos nėra kiekybiškai vertinamos, ji iš pradžių patikrina ir įvertina tik pasiūlymų techninius duomenis, tiekėjams praneša apie šio patikrinimo ir įvertinimo rezultatus (neatskleidžiant kitų tiekėjų), ir paskui, atsižvelgdama į pasiūlymo kainą, atlieka bendrą pasiūlymo vertinimą;
     4. taiko elektroninį aukcioną kaip numatyta pirkimo sąlygų ‎21 skyriuje „Elektroninis aukcionas“ (jei taikoma);
     5. įvertina ar tiekėjų pasiūlytos kainos ir (ar) sąnaudos nėra per didelės, perkančiajai organizacijai nepriimtinos. Taikomos VPĮ 45 straipsnio 1 dalies 5 punkto nuostato;
     6. tikrina ar nebuvo pasiūlyta neįprastai maža kaina. Jeigu pasiūlymo kaina ir (ar) sąnaudos atrodo neįprastai mažos (kaip nurodyta Pirkimo sąlygų 6 priedas „Pasiūlymų vertinimo kriterijai ir sąlygos“), CVP IS susirašinėjimo priemonėmis kreipiasi į tiekėją (supaprastinto pirkimo atveju – gali kreiptis į visus arba tik į ekonomiškai naudingiausią pasiūlymą pateikusį tiekėją), kad šis per jos nustatytą protingą terminą, pagrįstų pasiūlyme nurodyto pirkimo objekto ar jo sudedamųjų dalių kainą ir (ar) sąnaudas;
     7. pirkimo vykdytojas kreipiasi į ekonomiškai naudingiausią tiekėją dėl aktualių dokumentų, patvirtinančių EBVPD nurodytą informaciją, pateikimo, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama.
  4. Nagrinėjant tiekėjo pateiktą pasiūlymą ir nustačius, kad tiekėjas pateikė netikslius, neišsamius, klaidingus ar dviprasmiškus dokumentus ar duomenis apie atitiktį Pirkimo dokumentų reikalavimams ar šių dokumentų ar duomenų trūksta Perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
  5. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Pirkimo dokumentų reikalavimais, pasiūlymas turi būti atmestas. Tačiau, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir dokumentuose nėra nurodžiusi pirkimui skirtų lėšų sumos, išskyrus atvejus, kai atmetami visi gauti pasiūlymai (ši nuostata netaikoma, jeigu perkančioji organizacija ketina pasinaudoti VPĮ 63 straipsnio 1 dalies 2 punkte nustatyta skelbiamų derybų sąlyga, kai leidžiama pakartotinai nebeskelbti skelbimo apie pirkimą).
  6. Perkančioji organizacija, tikrindama pasiūlymo atitiktį VPĮ 45 straipsnio 21 dalies 1, 2, 3, 6 punktų reikalavimams, iš tiekėjo reikalauja pateikti atitikties deklaraciją. Jeigu perkančiajai organizacijai kyla abejonių dėl tiekėjo nurodytos informacijos, įrodančios VPĮ 45 straipsnio 21 dalies 1, 2, 3, 6 punktų reikalavimų atitiktį, teisingumo, ji privalo paprašyti ekonomiškai naudingiausią pasiūlymą pateikusio tiekėjo pateikti informaciją patvirtinančius VPĮ 51 straipsnio 12 dalyje nurodytus (vieną ar kelis) ar kitus perkančiajai organizacijai priimtinus dokumentus ir (ar) paaiškinimus.
  7. Perkančioji organizacija bet kuriuo pirkimo procedūros metu gali paprašyti tiekėjų pateikti visus ar dalį dokumentų, patvirtinančių atitiktį Pirkimo dokumentuose nustatytiems reikalavimams, jeigu tai būtina siekiant užtikrinti tinkamą pirkimo procedūros atlikimą.
  8. Perkančioji organizacija, tikrindama pasiūlymo atitiktį, nurodytą Pirkimo dokumentų priede Nr. 5 „Pasiūlymo forma“, iš tiekėjo dokumentų nereikalauja kai:
     1. Perkančioji organizacija turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
     2. Perkančioji organizacija šiuos dokumentus jau turi iš ankstesnių pirkimo procedūrų;
     3. Perkančioji organizacija gali nereikalauti dokumentų, jeigu iš kitų šaltinių, negu nurodyta Pirkimo dokumentų 22.8.1-22.8.2. punktuose, gali nustatyti pasiūlymo atitiktį keliamiems reikalavimams.
  9. Pasiūlyme nurodyta pirkimo objekto kaina visais atvejais laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį. Jeigu bus neįprastai maža kaina, ją turės pagrįsti tik ekonomiškai naudingiausią pasiūlymą pateikęs tiekėjas.

# Pasiūlymų atmetimo priežastys

* 1. Tiekėjo pateiktas pasiūlymas yra atmetamas, jeigu yra bent viena iš šių sąlygų:
     1. pasiūlymas neatitinka pirkimo dokumentuose nustatytų reikalavimų, įskaitant, bet neapsiribojant, atvejus, kai:
        1. tiekėjas nesilaiko sąlygų dėl alternatyvių pasiūlymų teikimo ar nedalyvavimo teikiant kelis pasiūlymus kaip nurodyta pirkimo sąlygų ‎15 skyriuje „Reikalavimai pasiūlymų rengimui ir pateikimui“;
        2. tiekėjas nepratęsia pasiūlymo galiojimo ir (ar), jei taikoma, nepateikia naujo pasiūlymo galiojimo užtikrinimo;
        3. tiekėjas užšifravo dokumentą, kuriame nurodyta pasiūlymo kaina ir (ar) sąnaudos ir iki susipažinimo su atitinkama pasiūlymo dalimi procedūros pradžios nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo;
        4. pasiūlymas neatitinka kitų pirkimo dokumentuose nustatytų reikalavimų.
     2. tiekėjas turi būti pašalintas vadovaujantis šių pirkimo dokumentų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems pagal pirkimo dokumentus, keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir perkančiosios organizacijos nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
     3. tiekėjas neatitinka pirkimo dokumentuose nustatyto kvalifikacijos reikalavimo ir (ar), jeigu taikoma, energijos vartojimo efektyvumo ir (arba) aplinkos apsaugos vadybos ir (arba) socialinių kriterijų ir (ar) ūkio subjektas, kurio pajėgumais remiasi tiekėjas, netenkina jam keliamų kvalifikacijos reikalavimų ir perkančiosios organizacijos nurodymu nebuvo pakeistas į reikalavimus atitinkantį ūkio subjektą, taip pat, jei tiekėjas neatitinka kitų pirkimo sąlygose nustatytų reikalavimų tiekėjui;
     4. nustačius, kad buvo pateikti netikslūs, neišsamūs ar klaidingi dokumentai ar duomenys, ar jų trūksta, tiekėjas per perkančiosios organizacijos nustatytą terminą nepatikslino, nepapildė, nepaaiškino informacijos, kaip nustatyta pirkimo sąlygų ‎22 skyriuje „Pasiūlymų vertinimas“;
     5. tiekėjas iki nustatyto termino neprisijungė prie elektroninio aukciono ir (arba) nesuderino pirminės elektroninio aukciono kainos (kai taikomas elektroninis aukcionas);
     6. pasiūlyme nurodyta kaina perkančiajai organizacijai yra per didelė ir nepriimtina, išskyrus VPĮ 45 straipsnio 1 dalies 5 punkte numatytus atvejus. Jeigu šiuo pagrindu atmetamas ekonomiškai naudingiausias pasiūlymas, kiti pasiūlymai negali būti nustatyti laimėjusiais;
     7. pasiūlyme nurodyta neįprastai maža kaina ir (ar) sąnaudos ir tiekėjas nepateikia tinkamų pasiūlytos mažiausios kainos ir (ar) sąnaudų pagrįstumo įrodymų;
     8. pasiūlymas, kuriame nurodyta neįprastai maža kaina ir (ar) sąnaudos, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
     9. pasiūlyme neįprastai mažos kainos ir (ar) sąnaudos pasiūlytos dėl to, kad tiekėjas yra gavęs valstybės pagalbą, tačiau tiekėjas negali per pakankamą perkančiosios organizacijos nustatytą laikotarpį įrodyti, kad valstybės pagalba buvo suteikta teisėtai. Atmetusi pasiūlymą šiuo pagrindu, perkančioji organizacija apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
     10. paaiškėja, kad ekonomiškai naudingiausią pasiūlymą pateikusio tiekėjo pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
     11. jeigu tiekėjas, jo subtiekėjas, ūkio subjektas, kurių pajėgumais remiasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys registruoti VPĮ 92 straipsnio 15 dalyje numatytame sąraše nurodytose valstybėse ar teritorijose;
     12. jeigu tiekėjas, jo subtiekėjas, ūkio subjektas, kurių pajėgumais remiasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę;
     13. jeigu prekių (įskaitant jų sudedamąsias dalis, pakuotes) kilmė yra ar paslaugos teikiamos VPĮ 92 straipsnio 15 dalyje numatytame sąraše nurodytų valstybių ar teritorijų;
     14. jeigu Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad VPĮ 45 straipsnio 21 dalies 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
     15. jeigu perkančioji organizacija turi kompetentingų institucijų informacijos, kad VPĮ 45 straipsnio 21 dalies 1 ir 2 punktuose nurodyti subjektai turi interesų, galinčių kelti grėsmę nacionaliniam saugumui;
     16. jeigu tiekėjas, jo subtiekėjas, ūkio subjektas, kurio pajėgumais remiamasi, vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje;
     17. Pirkimo objektas kelia grėsmę nacionaliniam saugumui, kai jis atitinka VPĮ 37 straipsnio 9 dalies 1 ir (ar) 2 punkte numatytas sąlygas
     18. tiekėjas, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.
  2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

# Pasiūlymų eilė ir laimėtojo nustatymas

* 1. Išnagrinėjusi, įvertinusi ir palyginusi pateiktus pasiūlymus, perkančioji organizacija nustato pasiūlymų eilę (išskyrus atvejus, kai pasiūlymą pateikti kviečiamasarba pasiūlymą pateikia, arba įvertinus pasiūlymus liko tik vienas tiekėjas), į kurią įtraukia neatmestus pasiūlymus, ir nustato laimėjusį pasiūlymą bei priima sprendimą dėl sutarties sudarymo.
  2. Pasiūlymų eilė nustatoma ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.
  3. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  4. Jeigu pasiūlymą pateikė tik vienas tiekėjas ir jo pasiūlymas nebuvo atmestas pagal šių pirkimo dokumentų sąlygas ar pirkimo procedūrų metu atmetus kitus pasiūlymus, liko tik vienas pasiūlymas, pasiūlymų eilė nenustatoma ir tas pasiūlymas laikomas laimėjusiu.
  5. Jeigu ekonomiškai naudingiausiame pasiūlyme nurodyta kaina yra per didelė ir nepriimtina ir perkančioji organizacija pirkimo dokumentuose nėra nurodžiusi kokią pasiūlymo kainą laikys per didele ir nepriimtina, pirmoje vietoje esantis pasiūlymas ir kiti pasiūlymų eilėje esantys pasiūlymai laimėjusiais negali būti nustatyti ir pirkimo procedūra nutraukiama, išskyrus pirkimo sąlygų 22.3.5 punkte numatytą išimtimi, kai ekonomiškai naudingiausiame pasiūlyme nurodyta kaina yra priimtina, o perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu.. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nustatytas ir užfiksuotas perkančiosios organizacijos rengiamuose dokumentuose prieš pradedant pirkimo procedūrą ir (ar) pirkimo dokumentuose.

# Informavimas apie pirkimo procedūrų rezultatus

* 1. Jeigu perkančioji organizacija priima sprendimą nustatyti laimėjusį pasiūlymą, dėl kurio bus sudaroma sutartis, tiekėjams, išskyrus atvejus, kai pirkimo sąlygų ‎26 skyriuje „Sutarties sudarymas“ nurodyta, kad sutartis sudaroma žodžiu, ne vėliau kaip per pirkimo sąlygų ‎2 skyriuje „Terminai“ nustatytą terminą raštu pirkimo dalyviams praneša:
     1. apie nustatytą pasiūlymų eilę (jeigu pirkimo objektas skaidomas į dalis, tai pasiūlymų eilė yra nustatoma kiekvienai pirkimo objekto daliai);
     2. apie laimėjusį pasiūlymą (jeigu pirkimo objektas skaidomas į dalis, tai laimėjęs pasiūlymas yra nustatomas kiekvienai pirkimo objekto daliai);
     3. tikslų atidėjimo terminą;
     4. pirkimo sąlygų ‎25.4 punkte nurodytos atitinkamos informacijos, kuri nebuvo pateikta pirkimo procedūros metu, santrauką.
  2. Jeigu perkančioji organizacija priima sprendimą nesudaryti sutarties arba pradėti pirkimą iš naujo, pirkimo dalyviams nurodo priežastis, dėl kurių buvo priimtas sprendimas nesudaryti sutarties arba pradėti pirkimą iš naujo.
  3. Pirkimo dalyvis nuo perkančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiosios organizacijos pateikti laimėjusį pasiūlymą. Tokiu atveju pretenzijos pateikimo terminas ir atidėjimo terminas pratęsiami papildomam terminui, jį skaičiuojant nuo pirkimo dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol pirkimo dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, pretenzijos pateikimo terminas ir atidėjimo terminas pratęsiamas vienai darbo dienai.
  4. Perkančioji organizacija, gavusi pirkimo dalyvio raštu pateiktą prašymą, ne vėliau kaip per pirkimo sąlygų ‎2 skyriuje „Terminai“ nustatytą terminą išsamiai pateikia šią informaciją:
     1. tiekėjui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio tiekėjo ar sutarties šalių pavadinimus;
     2. tiekėjui, kurio pasiūlymas buvo atmestas, – pasiūlymo atmetimo priežastis, įskaitant, jeigu taikoma, informaciją apie tai, kad buvo remtasi VPĮ 45 straipsnio 4 dalies nuostatomis, o VPĮ 37 straipsnio 6 ir 7 dalyse nurodytais atvejais – taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka nurodyto rezultatų apibūdinimo ar funkcinių reikalavimų.
  5. Šiame pirkimo sąlygų skyriuje nurodytais atvejais informacija neteikiama, jeigu jos atskleidimas prieštarauja informacijos ir duomenų apsaugą reguliuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
  6. Jeigu pirkimo dokumentuose prašoma pateikti ir prekių pavyzdžių, įvertinusi pasiūlymus, nustačiusi pasiūlymų eilę ir priėmusi sprendimą dėl laimėjusio pasiūlymo, iki sutarties sudarymo perkančioji organizacija tiekėjui pateikus prašymą raštu, leidžia jam susipažinti su pateiktais laimėjusio pasiūlymo prekių pavyzdžiais.

# Sutarties sudarymas

* 1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygų ‎22 skyriuje „Pasiūlymų vertinimas“ nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję (perkančioji organizacija pasilieka galimybę nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas). Sutarties sąlygos pateikiamos Pirkimo sąlygų 7 priedas „Sutarties sąlygos“ ir (arba) „Sutarties projektas“.
  2. Sutartis sudaroma nedelsiant ir tik gavus duomenų valdytojo leidimą pasitelkti tiekėją, kaip asmens duomenų tvarkytoją pagal 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 28 str. 2 d., bet ne anksčiau negu pasibaigė pirkimo sąlygų ‎2 skyriuje „Terminai“ nustatytas atidėjimo terminas. Perkančioji organizacija negali sudaryti sutarties iki Lietuvos Respublikos Vyriausybė priima sprendimą, patvirtinantį, kad ketinamas sudaryti sandoris atitinka nacionalinio saugumo interesų, arba Nacionaliniam saugumui užtikrinti svarbių objektų apsaugos koordinavimo komisija Nacionaliniam saugumui užtikrinti svarbių objektų apsaugos įstatyme nustatyta tvarka nepradeda patikros. Atidėjimo terminas gali būti netaikomas, kai yra vienintelis suinteresuotas dalyvis su kuriuo bus sudaroma sutartis. Perkančioji organizacija, gavusi tiekėjo prašymo ar ieškinio teismui kopiją, negali sudaryti sutarties, kol nesibaigė pirkimo sąlygų ‎2 skyriuje „Terminai“ nustatytas atidėjimo terminas ar VPĮ 103 straipsnio 2 dalyje, 105 straipsnio 2 dalies 3 punkte ir 105 straipsnio 3 dalies 3 punkte nurodyti terminai ir kol perkančioji organizacija negavo teismo pranešimo apie:
     1. motyvuotą teismo nutartį, kuria atsisakoma priimti ieškinį;
     2. motyvuotą teismo nutartį dėl tiekėjo prašymo taikyti laikinąsias apsaugos priemones atmetimo, kai šis prašymas teisme buvo gautas iki ieškinio pareiškimo;
     3. teismo rezoliuciją priimti ieškinį netaikant laikinųjų apsaugos priemonių.
  3. Tiekėjas, kurio pasiūlymas nustatytas laimėjusiu, sudaryti sutartį kviečiamas raštu ir jam nurodomas laikas, iki kada jis turi sudaryti sutartį.
  4. Laikoma, kad tiekėjas atsisakė sudaryti sutartį, kai yra bent vienas iš šių atvejų:
     1. tiekėjas raštu atsisako ją sudaryti;
     2. iki perkančiosios organizacijos nurodyto laiko nepasirašo sutarties;
     3. atsisako sudaryti sutartį VPĮ ir pirkimo dokumentuose nustatytomis sąlygomis;
     4. tiekėjų grupė, kurios pasiūlymas nustatytas laimėjęs neįsteigia juridinio asmens, kaip numatyta pirkimo sąlygų ‎14 skyriuje „Ūkio subjektų grupės dalyvavimas“ (jei taikoma).
  5. Jeigu laimėjęs tiekėjas atsisako sudaryti sutartį, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį. Prieš siūlant sudaryti sutartį, perkančioji organizacija paprašo to tiekėjo aktualių dokumentų, patvirtinančių EBVPD nurodytą informaciją, pateikimo, jei, jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama ir įvertina, ar jo pasiūlymas neturėtų būti atmestas dėl kitų priežasčių.
  6. Jeigu tiekėjas iki Perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos įstatymo 45 straipsnio 1 dalyje išdėstytos sąlygos.
  7. Jeigu tiekėjas iki Perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų tiekėjas turi sumokėti bauda nurodytą Pirkimo dokumentų 26.8. punkte.
  8. **Jei tiekėjas, kuris bus kviečiamas sudaryti sutartį, atsisakys ją sudaryti, jis, pareikalavus, turės sumokėti 1 100,00 EUR dydžio baudą bei padengti patirtus tiesioginius nuostolius, kiek jų nepadengia aukščiau nurodyta bauda. Tiesioginiais nuostoliais taip pat bus laikomas kainos skirtumas tarp sutartį atsisakiusio pasirašyti tiekėjo pasiūlymo kainos EUR be PVM ir kito tiekėjo, pasiūlymų eilėje esančio po atsisakiusio sudaryti sutartį tiekėjo, pasiūlymo kainos EUR be PVM.**
  9. Sudarant sutartį, joje nedidinama laimėjusio tiekėjo pasiūlymo kaina, sąnaudos ir nekeičiamos kitos sąlygos. Jeigu pasiūlyme kaina ir (ar) sąnaudos nurodytos kita valiuta nei euras, sutartyje kaina ir (ar) sąnaudos nurodomos perskaičiuotos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo dieną. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka perkančioji organizacija pati turi sumokėti pridėtinės vertės mokestį į valstybės biudžetą už įsigytą pirkimo objektą, į pasiūlymo kainą ir (ar) sąnaudas įskaitytas šis mokestis sudarant sutartį išskaičiuojamas.
  10. Perkančioji organizacija laimėjusio pirkimo dalyvio pasiūlymą, sudarytą sutartį ir jos pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo sutarties sudarymo ar jų pakeitimo, bet ne vėliau kaip iki pirmojo mokėjimo pagal jį pradžios skelbia CVP IS.

# Pretenzijų, ieškinių teikimas ir pretenzijų nagrinėjimas

* 1. Tiekėjas, kuris mano, kad perkančioji organizacija nesilaikė VPĮ reikalavimų, ir tuo pažeidė ar pažeis jo teisėtus interesus, norėdamas iki sutarties sudarymo teisme ginčyti perkančiosios organizacijos sprendimus ar veiksmus, pirmiausia raštu (CVP IS susirašinėjimo ar kitomis elektroninėmis priemonėmis) turi pateikti pretenziją perkančiajai organizacijai.
  2. Pretenzija nagrinėjama laikantis šių reikalavimų:
     1. perkančioji organizacija privalo nagrinėti tik tas tiekėjų pretenzijas, kurios gautos iki sutarties sudarymo dienos ir pateiktos laikantis pirkimo sąlygų ‎2 skyriuje „Terminai“ nustatytų terminų;
     2. perkančioji organizacija gali nenagrinėti pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo;
     3. perkančioji organizacija privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems tiekėjams ne vėliau kaip per pirkimo sąlygų ‎2 skyriuje „Terminai“ nustatytą terminą.
  3. Perkančioji organizacija nukelia pasiūlymų pateikimo terminą, jeigu pretenzijos nespėja išnagrinėti iki pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakant į pretenziją pateikia pirkimo dokumentų paaiškinimus ar patikslinimus, kurie turi esminės įtakos pasiūlymų parengimui. Jeigu pretenzija pateikta prieš pat pasibaigiant pasiūlymų pateikimo terminui arba pateikta po pasiūlymų pateikimo termino pabaigos ir perkančiajai organizacijai reikia papildomo laiko susipažinimui su pretenzija, perkančioji organizacija turi teisę nukelti pasiūlymų pateikimo termino pabaigą, jeigu dar nėra įvykusi susipažinimo su pasiūlymais procedūra.
  4. Tiekėjas turi teisę pareikšti ieškinį dėl sutarties pripažinimo negaliojančia per 6 (šešis) mėnesius nuo sutarties sudarymo dienos.
  5. Tiekėjas, pateikęs prašymą ar pareiškęs ieškinį teismui, privalo ne vėliau kaip per 3 (tris) darbo dienas pateikti perkančiajai organizacijai prašymo ar ieškinio kopiją su gavimo teisme įrodymais.
  6. Jeigu dėl tiekėjo prašymo pateikimo ar ieškinio pareiškimo teismui pratęsiami anksčiau tiekėjams pranešti pirkimo procedūrų terminai, apie tai perkančioji organizacija išsiunčia tiekėjams pranešimus ir nurodo terminų pratęsimo priežastis.
  7. Perkančioji organizacija, sužinojusi apie teismo sprendimą dėl tiekėjo prašymo ar ieškinio, ne vėliau kaip per 3 (tris) darbo dienas raštu informuoja suinteresuotus kandidatus ir suinteresuotus pirkimo dalyvius apie teismo priimtus sprendimus.

# Kitos sąlygos

* 1. Šio pirkimo dokumentuose neaprašytos pirkimo procedūros vykdomos vadovaujantis Viešųjų pirkimų įstatymo ir jo įgyvendinamųjų teisės aktų nuostatomis.
  2. Perkančioji organizacija užtikrina, kad paslaugų tiekėjo pateiktus fizinių asmenų asmens duomenis tvarkys tik šio pirkimo ir jo pagrindu sudarytos sutarties įvykdymo tikslu ir saugos 5 metus po pirkimo procedūrų pabaigos. Asmens duomenys duomenų gavėjams teikiami Viešųjų pirkimų įstatymo nustatyta tvarka, išskyrus duomenis, kurių atskleidimą riboja Asmens duomenų teisinės apsaugos įstatymas.
  3. Perkančiosios organizacijos duomenų apsaugos pareigūno el. paštas – [duomenusauga@registrucentras.lt](mailto:duomenusauga@registrucentras.lt).

\_\_\_\_\_\_\_\_\_\_\_

1. <https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekeamsnaujaCVPIS/> [↑](#footnote-ref-2)
2. <http://vpt.lrv.lt/uploads/vpt/documents/files/1S-31.pdf> [↑](#footnote-ref-3)
3. https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/ [↑](#footnote-ref-4)
4. https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS/ [↑](#footnote-ref-5)
5. https://vpt.lrv.lt/uploads/vpt/documents/files/uzssisfravimo%20instrukcija(1).pdf [↑](#footnote-ref-6)